**D I S P O Z I Ț I A Nr. 886**

**din 26 noiembrie 2020**

**privind constatarea** **încetării** **contractului de management pe perioada asigurării interimatului al domnului Nistor Cătălin-Ioan începând cu data de 26.11.2020**

 Președintele Consiliului Județean Cluj,

 Analizând referatul nr. **40595/26.11.2020** al Direcției Generale Buget-Finanțe, Resurse Umane, prin care supune aprobării constatarea încetării contractului de management pe perioada asigurării interimatului al domnului Nistor Cătălin-Ioan începând cu data de 26.11.2020

 Având în vedere cererea nr. 40557/26.11.2020 prin care domnul Nistor Cătălin-Ioan, manager interimar al Filarmonicii de Stat Transilvania, instituție de cultură din subordinea Consiliului Județean Cluj, solicită încetarea contractului de management, prin acordul părților, cu data de 26.11.2020, conform art. 15 alin. (1) lit. c) din Contractul de management pe perioada asigurării interimatului nr. 35362/19.10.2020;

Luând în considerare prevederile:

* art. 191 alin. (1) lit. e) și f), alin. (6) lit. b) și e) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 32 alin. (1) lit. e) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* art. 15 alin. (1) lit. c) din Contractul de management pe perioada asigurării interimatului nr. 35362/19.10.2020.

 În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1.** Cu data de 26.11.2020 se constată încetarea contractului de management pe perioada asigurării interimatului nr. 35362/19.10.2020, încheiat între Consiliul Judeţean Cluj și domnul Nistor Cătălin-Ioan, manager interimar al Filarmonicii de Stat Transilvania.

**Art. 2.** Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane.

**Art. 3.** Prezenta dispoziție se comunică prin intermediul secretarului general al județului, în termenul prevăzut de lege, domnului Nistor Cătălin -Ioan, Filarmonicii de Stat Transilvania”, Direcției Generale Buget-Finanțe, Resurse Umane, precum şi Prefectului Județului Cluj.

**P R E Ş E D I N T E , CONTRASEMNEAZĂ :**

 **SECRETAR GENERAL AL JUDEȚULUI**

 **Alin TIŞE Simona GACI**